AlexejDobrolubov/national_council_slovak_2010 huggingface dataset:
52. schôdza NR SR - 4.deň - A. dopoludnia
Dátum: 2026-05-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ja by som chcel privítať pani Straku Sakovú. A možno by som aj tak povedal, sa aj chcel opýtať, že či toto je jedno z tých prorastových opatrení, na ktoré čakáme 136 dní, pani Érska, pretože to je rast a zvyšovanie pokút trojnásobne občanom Slovenskej republiky. Takže to je taká otázka na úvod, však pokojne sa vyjadrite. K tomu, čo hovoril pán poslanec Dostál, tak áno, máte pravdu, čo sa týka priestupkovej imunity prezidenta Pellegrini. Toto ešte podľa mňa akoby sme nemali, že človek, ktorý sa dostal do Prezidentského paláca pod vodom, podvodnú mal celú kampaň, sestra a potom celá tá kampaň od Šuta Eštoka, kedysi platil príspevky, neplatil príspevky, kedy presúval peniaze a zabudol ísť do banky a neviem, čo. Všetko sme tu mali, normálne. To už neverí nikto. Ešte som zabudol, samozrejme, na influencerov, ktorí mali brať 10 000 € za to, aby podporili v moratóriu, čo už samo o sebe je nezákonné, Pellegriniho na prezidenta. Tak ale to je zase ďalšia etapa, tak tento človek ešte ani neprizná tie svoje skutky a dokonca sa vyhol aj pokute. Hlavne, že má 20 000 plat, ktorý sa mu neustále navyšuje. To je presne to, čo potrebuje Slovenská republika, a potom, keď sa pozerá na človeka, ktorý má priestupkovú imunitu a 20 000 v hrubom mesačne, tak to je tá vládna koalícia. Za prvé, tu ani nepríde k tomuto návrhu zákona a za druhé, zavádza trojnásobné zvyšovanie pokút, ale nie pre prezidenta, lebo jeho sa to netýka, ale pre obyčajných ľudí, pretože už nič nevedia urobiť iné, odkiaľ by zobrali peniaze, len zase sa tam nachomietnu do peňaženiek ľudí, aby im povyberali čo najviac, ako keby nemali dosť, ako keby nemali dosť peňazí z toho, ako si požičiavajú draho. Pán poslanec Dostál.
52. schôdza NR SR - 4.deň - A. dopoludnia
Dátum: 2026-05-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Za všetky faktické poznámky, aj keď najradšej by som chcel počuť názor naozaj kolegov z koalície. Síce ich tu na jednej ruke môžem počítať, aj to mi zostanú voľné prsty, ale chcel by som počuť naozaj ich názor, tak ako aj Michal Šipoš hovoril, nikto tu nie je. Nikto tu nie je, hlavne že treba zdierať národ. A to, čo hovoril Igor Dušenka, je proste veľká pravda. Zase si to odbijete na ľuďoch, ale seba ochrániť. Seba ochrániť pred tým, aby sa vám náhodou nezvyšovali pokuty za tie veci, ktoré robíte. Ktoré chcete utajiť a ututlať. Však vieme, však píšeme 211, pýtame sa ministerstiev, vieme presne, ako zaobchádzate s otázkami verejnosti. Vieme presne, ako sa im vyhýbate a ako to sa snažíte odbiť a vyhniť. Pán minister, poďte porozprávať o týchto trojnásobných priestupkoch. Poďte porozprávať o tom, ako má skončiť ten záchrankový tender za 2 miliardy eur. Čo ste hovorili, že nenormálne to spravíte, všetko predstavíte. Koľko zase mesiacov prešlo a nič nepočujeme? Koľko si už ide uplatniť tých náhrad, tých miliónov neúspešných uchádzačov v tendri, ktorý ste nevedeli zrušiť? Nechceli zrušiť? Lebo ste boli na dovolenke? Lebo ste sa na to prizerali? Prosím vás, vám už nikto nič neuverí, ale poďte sem porozprávať o trojnásobných pokutách. Poďte porozprávať o tom, ako sa lejú peniaze do zdravotníctva. Na nič. Ako sa vykŕmujú oligarchické skupiny zo zdravotníctva. Vypočujte si rozhovor so šéfom NKÚ, pán minister zdravotníctva. Ako sú nacucnuté skupiny na vaše ministerstvo a ako im vychádzate v ústrety. To hovorí šéf Najvyššieho kontrolného úradu po kontrolách u vás. A vy idete zdierať ľudí tu nejakými pokutami? Ste smiešny. Ďalší v rozprave.
52. schôdza NR SR - 4.deň - A. dopoludnia
Dátum: 2026-05-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Normálne, ako začal aj teraz Michal Šipoš rozprávať, tak zrazu prišli. Dvaja sa niekde vygúľali. Tak to je proste, viete, my tu predkladáme zákon alebo teda vláda predkladá zákon. Ja chápem, že pán minister Šaško to proste musí tu znášať a nie je tu ani predseda strany HLAS. Však dobre, má zdravotné problémy, ale toto nie je zákon, ktorý, ktorý proste je len taký obyčajný. Viete, máte pocit, že to je jeden z takých radových zákonov. Nie. Vy zase idete ľuďom brať peniaze. Vy zase idete ľuďom brať peniaze. Ja sa ani nečudujem, že vy sa schovávate kade-tade po parlamente alebo tu ani nie ste. Však, lebo to je taká hanba už. To je už taká hanba. Že ja neviem ešte, kto ide podporovať súčasnú vládu. Po tom všetkom, čo urobila týmto ľuďom. Pozrite si znenie toho zákona. To je. Ja sa chcem aj opýtať, že či pán minister Šaško potom nech môže sa pokojne ako aj vyjadriť za pult do rozpravy, či je stotožnený s tým, že neustále len delíte ľudí. Vy, čo ste urobili na tom ministerstve zdravotníctva s tými miliardami? Kde sú? Dvojnásobne zvýšené výdavky do zdravotníctva oproti minulosti, oproti predchádzajúcej vláde. Kde sú tie peniaze? Však ale porozprávame sa o tom. Takže hanba tejto vláde aj s vašou účasťou. Pán poslanec Krúpa. Tie peniaze. Však, ale porozprávame sa o tom. Takže hanba tejto vláde aj s vašou účasťou. Pán poslanec Krúpa.
52. schôdza NR SR - 4.deň - A. dopoludnia
Dátum: 2026-05-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Áno, v tomto má pán poslanec úplnú pravdu. Súčasná vláda nevie robiť nič iné, len proste zdierať ľudí. Hej, tak ako sme to videli pri pokutách, ktoré boli udelené v poslednom týždni alebo za posledné týždne. Tuto pána s langošmi za 1500 € tak toho vedia zdrať z kože, ale o Slovnafte tu počúvame, ako mu idú nechať prenechať stovky miliónov €, tak to je úplne akoby choroba tejto vlády, ktorá na ich opatrenia prorastové čakáme. Týždne. Tuto pána s langošmi za 1500 € tak toho vedia zdrať z kože, ale o Slovnafte tu počúvame, ako mu idú nechať prenechať stovky miliónov €, tak to je úplne akoby choroba tejto vlády, ktorá na ich opatrenia prorastové čakáme už niekoľko mesiacov, nedokážu nič doručiť, ale zvyšovanie pokút, to áno, to aj na počkanie. To je, to je presne sociálna demokracia v praxi. Ďalší v rozprave.
52. schôdza NR SR - 4.deň - A. dopoludnia
Dátum: 2026-05-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

To príde také trocha akoby zvláštne, čo robí súčasná vládna koalícia, lebo keď si zoberiete napríklad tie radary v obciach, tak tie byť nemajú. Ale zároveň na druhej strane pokuty za prekročenie rýchlosti chce táto vláda zvyšovať. Tak radšej ste mohli nechať tie pokuty nižšie, ale merať tie úseky častejšie, ako napríklad v tých obciach. Však ste aj sami hovorili, že vám ide o bezpečnejšie Slovensko. Ako to, že merať ich nebudete v obciach, kde hrozí najväčšie riziko stretu s chodcami a s obyvateľmi týchto obcí, ale za to idete dávať väčšie pokuty. Že mi to príde trocha také akoby nezmyselné. A druhá vec, čo ma zaujala, pán poslanec Lackovič, musím povedať, že ten odchod z výboru. To mi príde také novum. To som tu ešte nevidel. Možno by to vysvetlilo, prečo tu nie sú poslanci HLAS-u teraz v tejto rokovacej sále. Ak by ste mali priestor, mohli by ste nám ozrejmiť, ako je to teda, že poslanci sa vypýtajú na vecko a potom sa už nikdy nevrátia. To som ešte, ešte som to nevidel, že oni už nevyjdú z tej miestnosti, oni tak akože sa spláchnu tam alebo? A že, že ako to funguje, prosím vás, toto novum koaličných poslancov, ktorí akože sa vyparia niekde medzi výborom a WC. Ďakujem veľmi pekne.
52. schôdza NR SR - 3.deň - B. popoludní
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Pán minister Kamenický tu hovoril a podľa mňa to teraz mohol aj jasne počuť. To 1,2 % HDP deficit v roku 2019, aký to bol perfektný výkon, tak teraz už vie, že bol 20. najhorší z celej Európskej únie a že naši susedia boli lepší ako my a že napríklad Česká republika nemala absolútne žiadny deficit. Vy ste vtedy zatiahli sekeru a financie ste dostali do rizikového pásma. S prázdnou kasou Matovič zdedil financie po vás. A ešte si dovolíte rozprávať o tom, aký deficit má Poľsko. Aký deficit má Poľsko? Keby ste vy mali deficit ako Poľsko, ale mali by ste rast ekonomiky osemkrát lepší, tak ako majú Poliaci oproti Slovensku, alebo že v Poľsku majú 2200 € priemernú mesačnú mzdu, alebo majú 5000 km nových diaľnic a rýchlostných ciest, alebo že premiér má polovičný plat oproti Ficovi a prezident tretinový oproti Pellegrinimu, alebo že je to 20. najsilnejšia ekonomika na svete, tak si môžu taký deficit dovoliť. Len vy máte rovnaký deficit ako Poliaci, ktorí sa driapu na najsilnejšiu ekonomiku a najväčšieho tigra celej Európy a veľmoc Európy. Zatiaľ čo vy s vaším deficitom ste si akurát napchali vrecká dvojnásobnými platmi, doživotnými rentami, novými limuzínami, novými budovami, všetkým luxusom, kukuricou, machovými stenami za 180 000 €, novými tryskačmi. To ste vedeli urobiť s tými deficitmi, ale na ľudí ste sa vykašľali. Máme najväčšie dane, najnižšie mzdy z celého regiónu, máme najväčšie zadlženie, máme najvyšší dlh v histórii Slovenskej republiky a tam ste to dohnali, aj keď vy ste ten dlh vraj išli liečiť a znižovať. Máme ľudí najviac vystavených chudobe v celej Európe. Máme najväčšie zdražovanie spomedzi krajín v Európe. A idete niečo rozprávať a porovnávať nás s Poľskom? Ste hanba, aj celá táto vláda je hanba a ľudia vám to vo voľbách spočítajú. Tam pod sandvičom.
52. schôdza NR SR - 3.deň - B. popoludní
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

2025 sa ľudia mali najlepšie v histórii Slovenskej republiky. Myslím si, že to je také dosť, však nech ľudia zhodnotia sami. Pani Matejičková, pozrite si, prosím vás, všetky ratingové agentúry, odkedy ste nastúpili do vlády. Nerozprávajte mi tu rating niekedy z júna 2025. Pozrite si koniec 23, 24, 25, 26. Pozrite si, kde tie ratingy skončili a že tie ratingy išli všetky dole. Jasné, že minister hovorí, že ich udržiava stabilne. Udržiava ich stabilne na dne, to je pravda. Jedine to je pravda. Však si ich pozrite, je to dokonca normálne na stránke Národnej banky Slovenska. Nájdete to aj na Ministerstve financií. Pán minister, ja viem, že nemáte argumenty, stále rozprávate to isté. 1,2 % deficit v roku 2019 vám nikto neuverí už, pretože všetci vedia, že Rada pre rozpočtovú zodpovednosť aj všetci odborníci povedali, že práve vtedy ste dostali financie do rizikového pásma. Práve vtedy ste zhoršili financie Slovenskej republiky. Viete prečo? Pretože 1,2 % deficit v roku 2019 nebol žiaden majsterštuk. To bolo 21. najhorší deficit spomedzi všetkých krajín Európskej únie, tak ste vy na tom? Tak ste boli vždy. 20. – 21. najhorší spomedzi 27 krajín. Vy sa chválite 1,2 % deficitom, keď všetky krajiny okolo nás mali prebytky, mali prebytky a vy ste ťahali krajinu deficitne do dlhov. A vy potom idete rozprávať, že v akom stave ste to odovzdali? Však ľudia nie sú hlúpi, oni si to pozrú. Pozrú si tie štatistiky, ako hospodárili iné krajiny. A my im ich ukážeme, že 1,2 % deficit za vašej vlády bol na chvoste celej Európskej únie, tak ako ste teraz na chvoste celej Európskej únie s vašimi deficitmi. Áno, ja viem, aký má Poľsko, a viem, aký je rast ekonomiky a viem, koľko z toho dávajú do armády. Tak tu nešalte číslami, prosím vás, pán minister, a postavte sa pred zrkadlo. No jak sme si tu pekne povedali.
52. schôdza NR SR - 3.deň - A. dopoludnia
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem za excelentné vystúpenie Veroniky Remišovej. Naozaj ďakujem, pretože tu, dámy a páni, tu, dámy a páni, práve v tomto momente celé Slovensko ide pochopiť, v akom stave je veda a výskum na Slovensku. A ja vám chcem o tom niečo povedať. Profesor inžinier Michal Puškár je brat pani Puškárovej. Pani Puškárová je poslankyňa za stranu HLAS. Pán Michal Puškár bol v roku 2024 zamestnaný ako generálny riaditeľ Výskumnej a inovačnej agentúry na úrade podpredsedu vlády Slovenskej republiky, ktorú vedie člen strany vlády. Pán Michal Puškár taktiež v roku 2024 začal robiť podpredsedu v agentúre pre vedu a výskum. V roku 2024 za vlády, ktorej vládne HLAS a jeho sestra je poslankyňou Národnej rady za HLAS. A tento pán Puškárová bol tiež vymenovaný za profesora Petrom Pellegrinim minulý rok 2025, Petrom Pellegrinim, čestným predsedom HLAS-u. A potom sa čudujeme, že v akom stave je veda a výskum na Slovensku. Keď ľudia, ktorí to majú riadiť, ktorí majú pochádzať z akademického prostredia a môžu byť aj kvalitní, úplne v poriadku, proste participujú na tom, že majú výhody z toho, že ich súrodenci sú členmi strany vládnucej, že táto vládnuca strana má pod palcom úrady, v ktorých sa zázračne vyskytujú, a že vládnuca strana má prezidenta, ktorý aj menuje za profesorov. Tie podozrenia sú silné, aj ja si myslím, že pani poslankyňa Puškárová už nemá čo robiť v parlamente.
52. schôdza NR SR - 3.deň - A. dopoludnia
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Prekvapením, že ešte nie sú na obede, ale každopádne ďakujem veľmi pekne za vystúpenie pani poslankyne z Progresívneho Slovenska. Áno, tie granty sú dôležité pre vysoké školy, hlavne kvôli tomu, že sa z toho financujú nielen univerzity, ale aj Slovenská akadémia vied, výskumné ústavy, rôzne formy, ktoré pomáhajú vedeckému rastu Slovenskej republiky. A tie peniaze sa používajú aj na platy výskumníkov, prístroje, techniku, materiál, cestovné náklady, publikácie a tak ďalej. Čiže rozdeľovanie týchto grantov APVV je veľmi dôležité a ďakujem veľmi pekne aj za to vystúpenie a za upozornenie na pozmeňováky, ktoré boli prijaté v spoločnej správe. Stavím sa o fľašu, čoho chcete, čo pijete, vážení koaliční poslanci, že neviete ani, o čom hlasujete a keď viete, tak poďte povedať pokojne aj v treťom čítaní, o čom hovorila pani poslankyňa Zápes. Ďakujem veľmi pekne. Pán poslanec Matovič, nech sa páči. Fľašu čoho chcete, čo pijete, vážení koaliční poslanci, že neviete ani o čom hlasujete a keď viete, tak poďte povedať pokojne aj v treťom čítaní, o čom hovorila pani poslankyňa za PS. Ďakujem veľmi pekne. Pán poslanec Matovič, nech sa páči.
52. schôdza NR SR - 3.deň - A. dopoludnia
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Mnoho vecí ma prekvapilo a budem sa k tomu vyjadrovať samozrejme v rozprave. Ale najviac ma prekvapil deficit roku 2022, ktorý je momentálne po revízii na úrovni 1,56 % HDP, čo je ďaleko najlepšie číslo za ostatné roky a ešte ani to nedokážeš pochváliť, že povieš, že ani tým sa nedá chváliť a dáš päť argumentov. Tak znova sa vrátim do roku 2022 na koniec roka a na začiatok roka 2023, kde si svojím podpisom súhlasil s tým, aby bola povolená vláda aj svojím hlasovaním s argumentom, že čokoľvek, čo príde po tej Hegerovej vláde, bude lepšie. Tak ja sa chcem opýtať, že čo je lepšie, keď už nedokážeš pochváliť ani 1,56 % deficit HDP, čo je lepšie na tejto vláde, lebo je to čokoľvek, čo teda prišlo po tej Hegerovej vláde, s čím si súhlasil a čo si prijal. Takže ja by som ťa aj chcel poprosiť, že trochu sebareflexie do toho. Ďakujem pekne.
52. schôdza NR SR - 2.deň - B. popoludní
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Za všetky faktické poznámky. Áno, pán Dostál, máte pravdu. Proste ten papier je úplne, že to je to je presne tá nemohúcnosť súčasnej vlády, že vymyslia A4, ktorú my chceme zrušiť. Oni ju vtedy zrušiť nechcú a teraz ju chcú zrušiť, pretože hovoria, že to super pomôže. Tak to je podľa mňa Kocúrkovo hlava 22. To nie je žiadne žiadne proraz proraz tejto krajiny. Čo sa týka dôchodcov, Jozef, máš absolútnu pravdu. Robert Fico všetkých dôchodcov v podstate oklamal, keď im povedal, že im nezoberie nič z toho, čo dostali. Zrušil im rodičovský dôchodok. Áno, dali im 13. dôchodok, ktorý potom hneď, čo? No zmrazili. Zmrazili ten 13. dôchodok na najbližšie tri roky, takže sa ani nič nebude dvíhať. Čo urobili ďalej? No teraz hovoria, pán Gašpar naposledy hovoril, že nemôžu všetci dostávať ten 13. dôchodok. Treba ho zadresniť. To je presne to, čo oni vykrikujú na opozíciu, že vraj chceme brať 13. dôchodky. My 13. dôchodky brať nechceme, ani to rušiť nechceme. Ale oni hovoria sami, že ich budú znižovať, že im niektorým ľuďom zoberú. Takto súčasná vláda sa vykašľala na tých dôchodcov a to treba otvorene hovoriť, pretože tí dôchodcovia tomu rozumejú a rozumejú aj tomu, ako sa majú ich deti a ich rodiny, že niektorí musia odísť zo Slovenska, pretože tu zarábajú najmenej, pretože sú tu najnižšie platy spomedzi všetkých okolitých krajín, že Poliaci, Maďari, Česi, Rakúšania, všetci zarábajú viac ako Slováci a že ich to vyháňa preč zo Slovenska a potom množstvo tých dôchodcov vidí svoje vnúčatá akurát tak cez obrazovky telefónu alebo počítača, kde im raz za čas zatelefonujú alebo sa s nimi stretnú. Samozrejme, že tí dôchodcovia vedia aj o tých rodinách, ktoré sú na Slovensku, ktoré prišli o 200 € na dieťa, že tie deti momentálne si nevedia dovoliť tí rodičia, aby im zaplatili krúžky alebo aby im zaplatili stravu. Áno, je to nechutné, čo urobila súčasná vláda a vedia to aj tí dôchodcovia a tí nakoniec túto vládu aj porazia.
52. schôdza NR SR - 2.deň - B. popoludní
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem za vystúpenie, pán poslanec Kyselica. Otvoril si mnoho tém. Začnem asi aj tou poslednou, ktorú si povedal, že neublíži, nepomôže zásadne. Ale to už sme pri tejto vláde zvyknutí, že keď chce niečo dobré pre ľudí urobiť, tak ani to sa jej poriadne nepodarí. Ale väčšine tých ostatných vecí, ktoré, ktoré si, ktoré si rozoberal, tak budem sa venovať aj v rozprave, do ktorej som sa prihlásil, takže môžeš si to potom vypočuť. Ďakujem pekne. Pán poslanec Juščík.
52. schôdza NR SR - 2.deň - B. popoludní
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Pán Michelko nestihol dopovedať, ale môže ísť ešte do rozpravy. Umožňuje to nový rokovací poriadok, takže úplne v pohode, slobodne. Mňa akoby dosť prekvapuje celý prístup strany SNS, že najprv zoderú tých živnostníkov z kože, potom ich nechajú stáť v radoch, mrznúť napríklad kvôli transakčnej dani a potom sa tvária, že však ale my sme zrušili transakčnú daň pre živnostníkov, ktorú sme sami zaviedli a my potom akože aj chceme niečo pomôcť. Prosím vás, tomuto neuverím snáď. Predný kto? A ja by som sa vyjadril aj k tej spotrebnej dani, pretože áno, v tomto inak má pán Michelko pravdu, že to boli dočasné opatrenia. Napríklad Poliaci znížili spotrebnú daň z palív dočasne, aby pomohli, ale treba si všimnúť tú druhú vec, ktorú tu nikto nechce vidieť a nechce ju vidieť ani SaS-ka, bohužiaľ, Marián, že Poľsko oznámilo windfall tax, čiže normálne daň zo zisku pre Orlen. Tak ako sme my zdanili Slovnaft z nadmerného zisku. A táto vláda sa na to vykašľala. Čiže áno, je to riešenie. Však Robert Fico ho vykrikoval na tej čerpacej stanici v predvolebnej kampani 2023, že vláda má znížiť spotrebné dane, má znížiť DPH, ale urobil pravý opak. Robert Fico zvýšil DPH, čo okamžite zdražilo aj palivá, pretože DPH bola 20 % a zvýšil ju na 23 %. A so spotrebnou daňou neurobil nikdy nič a tu vôbec netreba vymýšľať nejaké koleso. Však treba sa pozrieť napríklad na tých Poliakov, čo urobili. Znížili spotrebnú daň na čas potrebný, aby preklenuli ten pík, ten rast cien palív kvôli hormúzu, kvôli čomukoľvek, ale následne oznámili, že idú vybrať miliardu € z Orlenu na nadmerných ziskoch za palivá. Čiže dá sa to, len netreba si zakrývať oči pred tým, že Slovnaft stovky miliónov € bral na nadmerných ziskoch, ktoré si táto krajina nezobrala. Okrem Matoviča, ten ich zobral 500 miliónov za jeden rok. Reagovať bude
52. schôdza NR SR - 2.deň - A. dopoludnia
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Pán Karas, po mne je to akože výsostne trápne, čo ste povedali. Viete prečo? Lebo všetci vidia, ako sa bojíte jedného trápneho saka. Pán Karas, normálne, vy sa bojíte jedného trápneho saka, jednej nášivky. Vy sa bojíte toho, keď niekto spojí slovo SMER so slovom mafia. Normálne ste vyplašení na smrť, pretože viete, že tí ľudia to vidia v uliciach. Vy tu hovoríte o tom, že aby si niekto zobral sako, aby ho tu nenechával na stoličke, lebo tam má nášivku, ktorá nepatrí k tomu saku. Vy sa počúvate, čo riešite? Ale ľudia vidia, čo ste podonášali aj vy do parlamentu, pán Karas. Veď to je absolútne výsostne trápne a nechutné voči tým. Aj tá zmena rokovacieho poriadku, ale aj to, čo tu robíte. A to, ako ste sa teraz ukázali, že sa bojíte jedného saka, ktoré tam má nejakú výšivku o SMERE a mafii. A už nechcete ho ani tu mať, normálne kus látky. Ste z toho vyplašení na smrť? No tak prosím vás pekne, toto je ten mocný SMER, ktorý sa bojí jedného saka a jednej nášivky, ktoré rozpráva, ako to nemôže byť ani, ani položené tu v tejto rokovacej sále. Nemôže to tu byť prehodené cez stoličku. Nemôže sa to tu vyskytovať. Prosím vás, len to nie, len zoberte to sako preč. Sako, prázdne sako. Ale prázdne sako v Prezidentskom paláci vám nevadí. Prázdne saká, ktoré sú tu prehodené cez stoličku, tak tie vám nevadia. Tu prázdne saká, ktoré berú 6000 platy a nechodia do roboty, tie vám nevadia. Prázdne saká vašich poslancov, ktorí nepovedali za posledné dva roky ani slovo v tejto Národnej rade, tak to vám nevadí. Ale prázdne sako s výšivkou SMER, mafia, no tak to vám vadí. Toho sa bojíte ako čert kríža. A to ľudia vidia, pán Karas. Ľudia to vidia a ľudia vám to spočítajú. Môžete ich sobášiť, môžete prednášať na pohreboch čokoľvek. Oni vidia, že SMER a mafia, to je proste zlo.
52. schôdza NR SR - 2.deň - A. dopoludnia
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Plakala na internete a hovorila, že už nevládze v tejto skorumpovanej krajine. Tak ako aj hovoril teraz Peter Polák. Všetci vidíme ľudí, ktorí trpia, ktorí nevedia nakŕmiť svoje deti a to hovoria normálne štatistiky. 850 000 ľudí na Slovensku si nedokáže dovoliť mäsité jedlo každý druhý deň. Milión ľudí na Slovensku čelí chudobe. Každý tretí Slovák nedokáže odísť na týždňovú dovolenku mimo Slovenskej republiky. Ale tu bum, normálne, že poslanci budú chodiť sobáši, to spasiť túto krajinu. Andrej Danko, sa postavte proti tomu. Postavte sa za ten pult a povedzte, že toto je váš nápad, že toto je to, čo vy prinášate na Slovensko. Presne tak ako pamätný deň štátnej vlajky. Ako všetky haluze, ktoré tu dávate, namiesto toho, aby ste sa starali o Slovenskú republiku. Vy nie ste žiaden národniar, Andrej Danko. Vy sa tu len zakrývate vlajkou, ale v konečnom dôsledku všetci vidia, o čo vám ide. Taraba, Danko, vláda, kšefty. Kto bude na akom ministerstve? Kto obsadí aké posty? O čo iné vám ide? O nič iné. Pretože takéto hlúposti by ste inak nepredkladali. Ja oznamujem, že práve som vyzbieral 15 podpisov pre podpozmeňujúci návrh. Takže, nebude to, že vy budete chodiť na svadby a môžete to dokázať, len aby ste sa tam nakŕmili chlebíčkami a vypili si. Tuná je pozmeňujúci návrh, že tam necháte na každej jednej svadbe minimálne 500 € zo svojej výplaty. A necháte aj viac. Poďte, ukážte. Teraz predložím pozmeňujúci návrh, pôjdem ho prečítať do pléna. Pretože ste odtrhnutí od reality a neriešite tu nič iné, len hlúposti, ktoré ľuďom reálne nepomáhajú. Pomáhajú vám. Vy si chcete robiť kortéšačky, vy sa chcete prihovárať ľuďom na svadbách. Ale to vám nepomôže, pretože tí ľudia vám vystavia vysvedčenie v najbližších voľbách. Nezachránia vás ani, keď budete recitovať na pohreboch. Pán poslanec Pročko.